open-index/open-wikipedia-markdown huggingface dataset:
Ansikt til ansikt

***Ansikt til ansikt*** var en norsk portrettserie med fotografen Morten Krogvold som gikk på NRK1 i 2003, 2004, 2006 og 2008. Konseptet gikk ut på at Krogvold inviterte norske kjendiser som han fotograferte, mens han intervjuet dem. Blant disse var blant annet Liv Ullmann, Gunnar Stålsett, Tove Nilsen, Erik Bye, Anne Cath. Vestly, Johan Brun, Grethe Kausland, Kolbein Falkeid, Arthur Arntzen og Shabana Rehman.

Serien ble tildelt Gullruten 2006 for beste magasin- og livsstilsprogram for programmet hvor Odd Børretzen blir portrettert.

## Referanser
Heap

**Heap** (norsk **haug**) er en datastruktur brukt i informatikk, mye brukt til å lage prioritetskø og for å sortere data.

En haug lagrer data i et s.k. tre.  Ethvert element E er koblet til «barn», som skal ha en verdi lik eller mindre enn E.  Dette sikrer at roten i treet vil være det største i datamengden, og at *leting etter høyeste verdi* tar O(1) tid. *Leting etter vilkårlig verdi* blant de N som ligger i haugen, tar derimot O(N) tid, da det ikke er klart hvor i haugen nye element legges. En haug kan også brukes til det motsatte, der hvert element E peker til barn som er høyere enn seg E.  Altså vil roten da være det minste i mengden. De fleste programmeringsspråk har ferdige hjelpemidler for å ta i bruk haug.

## Arbeidstid
Ved uttak og innsetting må en umiddelbart omordne treet slik at alle element har barn mindre enn seg. Ved *uttak* byttes rotnode (den minste) ut med det sist innlagte elementet SIST, hvorpå SIST skiftes nedover inntil det når et nivå der begge barn er mindre enn SIST.  Dette tar O(log N) tid.  Ved *innsetting* av element NY, plasseres dette på laveste nivå og skiftes oppover i treet inntil det har nådde et nivå der begge barn er mindre enn NY. Dette tar O(log N) tid i verste fall, men vil over tid skje på O(1) tid.

Hvis et element skal *endre verdi* (ned eller opp), vil det også måtte skifte (opp eller ned) nivå. *Sletting* av et element ordnes ved å sette verdien til det minst mulige, slik at det skiftes til lavest mulige nivå og da tas ut på O(1) tid.  *Fletting* av to hauger tar O(N) tid.

## Varianter
En **k-haug** er en heap der hvert element har k barn, hvilket vil gi færre nivå og derved raskere uttak og innsetting.  Det vanligste er 2-hauger (binære) som vist i figuren, da disse kan lages med tabell (datastruktur) og aritmetikk basert på bitskifting.  Disse gir balanserte trær, der omtrent halvparten er løvnoder på laveste nivå og 3/4 på nest laveste nivå, slik at innsetting kan gjøres på O(1) amortisert (gjennomsnittlig) tid.

Hvis rask fletting er ønskelig brukes en **venstreorientert haug** (*leftist*).  Dette er en 2-haug som tilstreber ubalanse ved å alltid sikre en «tyngre» venstre- enn høyreside. Fletting gjøres da raskest mot rotens kortere høyreside, og da på O(log N) tid, med den ulempe at innsetting tar O(log N) tid.
Dragutin Dimitrijević

**Dragutin «Apis» Dimitrijević** (serbisk: Драгутин Димитријевић Апис) (født , død ) var en serbisk soldat og nasjonalist som var lederen av Den svarte hånd.

## Tidlig liv

Dimitrijević ble født i Serbia og gikk på det militære akademiet fra han var 16 år. Han gjorde det så bra på skolen at han ble umiddelbart rekruttert til generalens stab i den serbiske hæren etter han ble uteksaminert. Han spesialiserte seg på terrorisme. Hans militære strategier ble hovedgrunnlaget for den serbiske hæren under balkankrigene.

## Attentatene

Misnøyen med Aleksandar Obrenovićs giftemål med Draga Mašin var veldig upopulært fordi Draga ikke hadde noe kongelig bakgrunn, og hadde et tvilsomt rykte. 11. juni 1903 angrep Dimitrijević og noen andre offiserer fra den serbiske hæren slottet og drepte Aleksandar og Draga. Under dette angrepet ble Dimitrijević hardt såret, men overlevde. Tre kuler ble aldri fjernet fra kroppen hans.

Senere planla han også et attentat på Frans Josef I av Østerrike-Ungarn, men dette mislyktes. Det er derfor en mening blant mange historikere at han bistod Unge Bosnia i deres attentat på Franz Ferdinand. Under avhør skal flere ha angitt ham som planlegger av attentatet, men under de påfølgende rettssakene var det ingen som vitnet på dette.

## Første verdenskrig

Hans påståtte involvering i attentatet på Franz Ferdinand ble sett på som en av de utløsende faktorene til første verdenskrig. Østerrike-Ungarns etterforskning på attentatet indikerte involvering av tre personer fra Serbia, foruten gruppen Unge Bosnia, Dimitrijević, Milan Ciganović, og major Vojislav Tankosić. Statsminister i Serbia på den tiden Nikola Pašić nektet imidlertid å utlevere disse tre til Wien 25. juli 1914 med forklaringen at det «ville være et brudd på Serbias grunnlov og lovgivning». Tre dager senere erklærte Østerrike-Ungarn krig mot Serbia.

## Rettssak og henrettelse

Nikola Pašić, som jobbet for et felles Jugoslavia, fryktet de nasjonalistiske kreftene som rådet i Den svarte hånd og bestemte seg for å kvitte seg med disse. Den svarte hånd ble offisielt oppløst og de fleste av de høytstående medlemmene ble arrestert og siktet for et angivelig planlagt attentat mot Aleksandar I av Jugoslavia. 23. mai 1917 ble Dimitrijević dømt for forræderi og henrettet 26. juni sammen år ved arkebusering. Han ble i 1953 frikjent for anklagen.

## Referanser


## Eksterne lenker

* Vlada Arsić: Solunski proces , Press magazin, 16. november 2007 (serbisk)
Fredrik Rosing Bull

**Fredrik Rosing Bull** (1882–1925) er kjent for å ha utviklet en forbedret hullkort-maskin. Han regnes av noen som Norges første IT-gründer.

Etter examen artium 1904 tok han eksamen i 1907 som byggingeniør fra Kristiania tekniske skole.  Han jobbet så innen assuranse (forsikring) og varmetekniske installasjoner, før han fra 1916 ble ansatt i Storebrand der han jobbet med statistiske analyser for forsikringsformål.  Her ble han omkring 1917 interessert i hullkort-teknologi. Han utviklet sin egen hullkortmaskin til bruk i Storebrand. Denne som delvis brukte IBM-deler, var ferdig i april 1921, til en pris av 20&nbsp;000 kroner.

Han ga seg i Storebrand i 1922 for å starte eget firma. Fra 1922 bygde han maskiner med norske deler, med hjelp av ingeniør Reidar Knutsen i A/S Oka. Flere institusjoner kjøpte hans maskiner (tilsammen 14 ble bygd), inntil han plutselig ble syk i 1924 og døde året etterpå.

Arbeidet ble videreført av partneren Knut Andreas Knutsen (1888–1983) som var bror av Reidar. I 1931 ble det franske selskapet *H W Egli-Bull* startet, med Knutsen som direktør. Dette ble fra 1933 videreført i *Compagnie des Machines Bull*, basert på patentene til Bulls hullkortmaskin. Groupe Bull er fortsatt kjent for stormaskin-systemer i samarbeid med NEC, GE, Honeywell og andre industripartnere.

Navnet til Fredrik Rosing Bull lever videre gjennom Rosing-prisene, som er en slags Oscar-utdeling for norsk IT-bransje. Rosing-prisene deles ut av Den Norske Dataforening.

## Familie
Han var sønn av  Ole Bornemann Bull (lege) (1842–1916) og Marie Cathrine Lund (1843–1884).  Fredrik Rosing Bull var halvbror til diplomaten Jens Bull.
:''Se Bull for mer om slekta
Fredrik giftet seg 23. juni 1909 med skuespilleren Olaug Piro (1884–1925).

## Referanser
Masashi Tashiro

**Masashi Tashiro** (田代 まさし, *Tashiro Masashi*) (født 31. august 1956) er en japansk fjernsynskomiker og tidligere medlem av popgruppen Rats & Star hvor han sang tenor. Han regisserte også en film før bandet ble oppløst. 

Tashiro var for en periode stemt fram som nummer 1 i det amerikanske magasinet Time Magazines «Årets person på Internett for 2001». Etter å ha fått flere stemmer enn Osama bin Laden og George W. Bush ble han fjernet fra avstemningen etter overveielse fra Times redaksjon. 

Etter at han var kjent som fjernsynsunderholder og komiker ble han i september 2000 arrestert for å ha filmet opp under kvinners skjørt, noe som var begynnelsen på hans problemer med loven ved at han senere har blitt flere ganger arrestert i forbindelse med narkotika.

## Referanser

## Eksterne lenker
*
Liste over Kroatias presidenter

**Kroatias president** er landets statsoverhode og velges ved direkte valg for fem år av gangen. Presidenten kan gjenvelges én gang og har ansvaret for forsvarspolitikken.

Presidenten hadde ifølge grunnloven slik den ble vedtatt i 1990, myndighet til å utnevne og avskjedige regjeringen og var dermed Kroatias reelle leder. Ved en grunnlovsendring i 2000 ble det innført parlamentarisme, og regjeringen er idag avhengig av tillit i parlamentet.

## [[Republikken Kroatia]] 1990 –

 

 

## Se også
* Liste over presidentene for Kroatias parlament

## Fotnoter

## Referanser


## Kilder
*
Brobyggerne

***Brobyggerne*** er en norsk livssyns-serie som gikk på NRK1 i 2000 og 2001. Programleder var Kjell Erik Moen.

## Innhold i sesong 1
Med pilegrimsgård i Valdres som ramme ble åtte forskjellige mennesker og samlet. Gjennom gruppesamtaler, enkeltintervjuer og diskusjoner ble det lagt opp til både dialog og konfrontasjon, og godt rom for følelser og personlige erfaringer. Målet var å møte mennesker som snakker om sin tro i forhold til livet, ikke å stevne teoretikere til teologisk debatt. En hele uke var deltakerne sammen for å finne stillheten, for å prate, krangle, leke, og med programleder Kjell Erik Moen i spissen skulle de faktisk bygge bru over Hedalselva.

Første episode ble sendt 2. juli 2000 og siste episode 23. august.

## Innhold i sesong 2
Med undertittelen **Brobyggernes gjestebud**

Seks søndager utover senvinteren 2001 ble en ny gruppe mennesker samlet. Denne gang til gjestebud hjemme hos hver enkelt av deltakerne. Rundt bordet formidlet kveldens hovedperson sin troshistorie og mattradisjoner knyttet til denne.

Deltakere i serien var Carina Grelland (pinsevenn), Håvard Hvidsten (ateist), Eli M. Nielsen Karagøz (kristen, gift med muslim), Kamran Mohammed (muslim), Cato Schiøtz (antroposof) og Anne Sender (jøde). 

Serien hadde premiere på NRK den 4. mars 2001. Siste episode ble sendt 8. april.

## Deltagere i serien
;2000
*Kristine Dingstad (kristen, katolikk)
*Bjørn Kristiansen (kristen, pinsevenn)
*Heidi Kverndokk (buddhist, japansk opplysningsbuddhisme)
*Eirik Myrhaug (samisk sjaman)
*Siri Simonsen (humanist)
*Inge Ås (healer, New Age-er)
*Jakob Winsnes (kristen, indremisjonsmann)
*Kadafi Zaman (muslim)

## Eksterne lenker
* Programmets hjemmeside (2000)
* Episodene på NRK nett-TV
Ivar Wefring

**Ivar Wefring** (født 25. januar 1927, død 1. august 1978) var en norsk jazzmusiker (piano), kjent fra Oslos jazzmiljø.  Han var sønn av kunstmaleren Gunnar Wefring.

Wefring spilte i Göteborg (1949), der han blant annet var i Malte Johnson's besetning (1953–63) der Kristian Bergheim og Andreas Skjold også medvirket.  Han medvirket på flere utgivelser deriblant i Rowland Greenberg's kvintett (*Swing is the thing*, 1970).

## Referanser
Brigaden (TV-serie)

***Brigaden*** er en norsk dramaserie som gikk på NRK1 fra 2002 til 2003. Serien handler om den dramatiske hverdagen til en gruppe brannkonstabler ved en brannstasjon, samt de problemer som dette skaper for privatlivet og familien. Stedet preges av en intern konflikt som råder mellom brigaden og ledelsen ved brannstasjonen. Den svært karismatiske lederen, brigadesjef Tønder, spilt av John Sigurd Kristensen, holder orden på den sammensveisede gjengen bestående av ti menn og en kvinne. Serien gikk på søndager.

Produksjonsteamet hadde et nært samarbeid med Oslo Brann- og Redningsetat, og spesielt Briskeby Brannstasjon der store deler av serien ble innspilt.

## I rollene
* Håkon Ramstad – Trond Corneliussen, røykdykkerleder (senere brannmester) 
* Ines Prange – Connie Steen, Tronds samboer
* Anders Mordal – Herman Henriksen, underbrannmester
* Duc Paul Mai-The – Oddvar Strømme, røykdykker
* Hallvard Holmen – Per Hansmark, røykdykkerleder
* Åsmund-Brede Eike – Bernt Hagen, røykdykker
* Erik Kirkman – Erik Markhus, røykdykker
* Line Verndal – Andrea Seiersted, røykdykker
* Gerald Pettersen – Morten Langeland, underbrannmester
* Sajid Malik – Ivar Ravi Khalid, brannkonstabel
* John Sigurd Kristensen – Olav J. Tønder, brigadesjef
* Silje Breivik – Lene Lindvik, assistent forebyggende 
* Even Stormoen – Torstein Larsen, brannmester. Omkommer i innsatsulykke i første episode.
* Paul Ottar Haga – Johannes Langfeldt
* Nora Gombos – Hanne 
* Helge Winther-Larsen – Alfred Gunnestad, stasjonsmester og branninspektør
* Anders Dahlberg – Benjamin Bergmann, sjef for operaballetten
* Martin Lotherington – Alexander Olsen, sønnen til Rune
* Marianne Mørk Larsen – Trude Sande, alarmoperatør
* Hans Rønningen – Rune Olsen, alarmoperatør 
* Magnus Poppe Wang – Joakim Sletten
* Stine Hoel Varvin – Silje Sletten

## Om karakterene
Hovedskikkelsen i serien er Trond, som nyter stor respekt fra kollegene for sin dyktighet og idealistiske innstilling til jobben som han blir midlertidig kastet inn i på innstepp da brannmester Torstein omkommer i en innsatsulykke under røykdykk i første episode, hvor han senere bestemmer seg for tar denne rollen permanent. Han sliter også i forholdet til samboeren Connie, som føler at hun kommer i annen rekke og tenker på å forlate ham. Forholdet til Trond og Connie blir satt hardt på prøve da Trond får vite ifra Politiet og Tønder at Connie har hvert hemmelig kjæreste med Torstein i nesten ett år til frem han døde.

I tillegg er følgende skikkelser blant de sentrale i serien: Den sindige Herman, den kjekke og kvinnesky Oddvar, den ambisiøse og korrekte Per, machomannen Bernt og den lojale og familiekjære Erik. Den tøffe og tiltrekkende Andrea er Brigadens eneste kvinnelige røykdykker som de fleste på laget vil ha en bit av. Morten er grinebiteren og intrigemakeren på laget, mens Ivar eller Ravi som han egentlig heter er ung og uerfaren, men desto mer oppslukt av jobben. Tønder er den kontrollerende og formalistiske sjefen på brannstasjonen.

## Referanser


## Eksterne lenker
* 
* NRK Arkivet
Fasadisme

**Fasadisme** eller **fasadomi** er begreper brukt om overflatisk bevaring av bygninger; hvor man kun bevarer fasaden av et verneverdig bygg og river resten av bygget for å gi plass til moderne bakbygg. Denne formen for skallbevaring ble utbredt på 1970- og 1980-tallet og har avtatt siden. Fasadisme er generelt ikke akseptert som en passende konserveringspraksis og bryter med internasjonale charter om bevaring (Veneziacharteret). 

## Se også
*Brusselisering
Solino

***Solino*** er en tysk dramakomedie fra 2002 regissert av Fatih Akın. Den er et tidsbilde av en italiensk families innvandring fra Syd-Italia til Ruhrområdet på 1960-tallet, og viser familiens skjebne frem til 1984. Filmen har mottatt flere priser.

## Handling
«Romano Amato» (Gigi Savoia) og hans kone «Rosa» (Antonella Attili) har hørt om det økonomiske mirakelet i Tyskland. Med sine to barn flytter de i 1964 fra landsbygden i det fattige Syd-Italia til Duisburg og håper å få et bedre liv der. Mor og far åpner stedets første pizzeria med navn etter landsbyen de kommer fra, *Solino*. Gigi, den mer rolige av sønnene, blir venn med innehaveren av fotoforretningen ved siden av, og etter at et filmteam som spiller inn en film i nærheten spiser i foreldrenes pizzeria, oppdager han sin lidenskap for fotografi og film. Den mer rastløse «Giancarlo» er mer interessert i den felles venninnen «Jo».

Ti år senere, i 1974, møtes Gigi (Barnaby Metschurat), Giancarlo (Moritz Bleibtreu) og Jo (Patrycia Ziolkowska) i en leilighet. Gigi og Jo er da et par. Giancarlo omgir seg med tvilsomme typer, mens Gigi lager filmer og opplever suksess. En av hans dokumentarfilmer er nominert til Ruhrfestspiele. Det harde arbeidet i familiens pizzeria har samtidig utmattet moren, som oppsøker en lege og får vite at hun lider uhelbredelig av leukemi. Som om ikke det var nok tar hun mannen på fersk gjerning med en blondine. Hun vil reise tilbake til Solino, og Gigi har ikke hjerte til å la henne være alene og reiser derfor sammen med henne til Italia. Der får han vite over telefon at filmen hans skal vises på festivalen og avtaler med broren at denne skal ta seg av moren. Giancarlo kommer ikke til Solino, men utgir seg for å være broren på filmfestivalen og tar imot troféet. Gigi leser dette i avisen og reiser rasende til Duisburg. Der tar han Giancarlo på fersk gjerning i sengen med kjæresten Jo og det kommer til brudd mellom brødrene. Siden Giancarlo ikke er villig til å ta seg av moren, har ikke Gigi annet valg enn å reise tilbake til Solino. Der møter han Ada, en venninne fra barndommen i Italia. De åpner en friluftskino i Solino, der Gigi viser sine filmer.

Det går igjen ti år. I 1984 gifter Ada og Gigi seg, og til og med Giancarlo kommer til bryllupet. Bare faren vil ikke reise tilbake til fødelandsbyen.

## Medvirkende

* Barnaby Metschurat: «Gigi»
* Moritz Bleibtreu: «Giancarlo»
* Antonella Attili: «Rosa»
* Gigi Savoia: «Romano»
* Patrycia Ziolkowska: «Jo»
* Tiziana Lodato: «Ada»

## Referanser


## Eksterne lenker
*
Haugesund Billedgalleri

**Haugesund billedgalleri** ligger nord i Haugesund med utsikt over byparken og rosehagen. Haugesund billedgalleri er kunstmuseet i regionen og visningsarena for Haugesund kunstforening. Museet har en stor samling norsk kunst fra 1800- til 2000-tallet, og et tyngdepunkt i samlingen er norsk og internasjonal høytrykkskunst. Lokale kunstnere er godt representert. Kunstsamlingen har sin historiske bakgrunn i Haugesund Kunstforening, stiftet 1913. Kunstmuseet Haugesund billedgalleri er en avdeling i det regionale kunst og kulturhistoriske museet Haugalandmuseet.

## Bygninger
Museet er bygget i tre etapper: ca. 1915, 1978 og 2004.

Den eldste bygningen ble oppført som bolighus for Lars og Inga Meling ca. 1915. I 1952 ble villaen med tilhørende eiendom testamentert til Haugesund kommune, en gave i tråd med Lars og Inga Melings siste ønske. Siden 1959 har Haugesund Kunstforening brukt Haugesund Billedgalleris lokaler som visningsted. Hovedbygningen fra 1978 er tegnet av arkitekt David Sandved. Den siste utvidelsen ble ferdigstilt våren 2004 og er tegnet av arkitektkontoret Sandved og Wathne arkitekter AS.

Det samlede bygningsarealet utgjør 2210 m², hvorav utstillingsarealet utgjør 1000 m².

## Samlinger
Samlingen har sin bakgrunn i Haugesund Kunstforenings faste samling. I 1973 ble denne gitt til Haugesund kommune mot at kommunen etablerte et museum med visningslokaler for skiftende utstilling, magasin og utstillingsrom for den faste samlingen.

Museet har i dag en kunstsamling som omfatter nasjonale og internasjonale kunstnere som Lars Hertervig, Edvard Munch, Pablo Picasso, Christian Krohg, Per Kleiva, Håkon Bleken og Inger Sitter.

Billedgalleriet har en samling som er rik på verk med tilknytning til Vestlandet med kunstnere som Nikolai Astrup, Ole Frøvig, Trygve Goa, Kjell Pahr-Iversen, Fredrik Kolstø, Rita Marhaug, Olav Nygaard, Karl Anton Østensjø, Bjarne Halvorsen, Helene Nielsen, Stein-Magnus Opedal, Knut Rumohr, Gry Hege Rinaldo, Bernt Tunold og Bjørn-Sigurd Tufta m.fl.

## Annet
Haugesund Kunstforening har hele året sine løpende salgsutstillinger i billedgalleriet.

## Referanser


## Litteratur
* 

## Eksterne lenker
* Haugesund Billedgalleri
* Utstillingssalene fra 1978
P.J. Brown

**Collier «P.J.» Brown** (født 14. oktober 1969, Detroit, Michigan ) er en amerikansk profesjonell basketballspiller. Brown har tidligere spilt for lag som New Jersey Nets, Chicago Bulls, Miami Heat og Boston Celtics

## Referanser


## Eksterne lenker
* 
* NBA profil
Tomé Vera Cruz

**Tomé Vera Cruz** (født 1955?) var statsminister i São Tomé og Príncipe fra april 2006 til februar 2008.

Tomé Vera Cruz var minister i regjeringen til Maria das Neves mellom 9. august 2003 til 5. mars 2004. Han etterfulgte Maria do Carmo Silveira som statsminister den 21. april 2006.
Indiana Pacers

**Indiana Pacers** er et amerikansk basketball-lag som spiller i ligaen NBA. Laget holder til i Indianapolis i Indiana, og spiller hjemmekampene i Bankers Life Fieldhouse.

## Hall of Fame
De følgende fire personene har hatt tilknytning til klubben, og er innvalgt i Naismith Memorial Basketball Hall of Fame:
*Adrian Dantley
*Alexander «Alex» English
*Gus Johnson
*Isiah L. Thomas

## Eksterne lenker
*
Hamangtunnelen

**Hamangtunnelen** er en 342 meter lang 2-felts tunnel på fylkesvei 1642, tidligere E16, like utenfor utenfor Sandvika sentrum i Bærum i Akershus. Den har ett løp med to motgående felt.

Over taket på tunnelen er bygget boligblokker i det såkalte Hamangskog-feltet.

E16 ble flyttet til den nye 2,3 km lange 2-løps Bjørnegårdtunnelen da den åpnet høsten 2019.

Tunnelen var i 2003 Akershus og Bærums mest trafikkerte tunnel, i tillegg til Norges åttende mest trafikkerte veitunnel, og Norges mest trafikkerte med ett løp, med sine 32 311 passerende biler per dag (ÅDT). Det er mye mindre etter 2019.

## Se også
*Kjørbotunnelen
*Brennetunnelen
*Veitunneler i Norge

## Referanser




## Eksterne lenker
* Bilde som viser Hamang-tunnelen og bebyggelsen over den. Se side 6 - pdf-fil
Bærums Verk Hauger Idrettsforening

**Bærums Verk Hauger Idrettsforening** (stiftet 2. april 1896 som *Bærums Verk Sportsforening*) er et idrettslag som dekker områdene Bærums Verk, Rykkinn, Kolsås og i noen grad også Løkenhavna, Lommedalen, Vøyenenga og Hauger i Bærum. Klubben driver idag med bordtennis, cheerleading, Amerikansk fotball, fotball, håndball, innebandy og langrenn. Tidligere var også basketball en del av breddeidretten i idrettsforeningen, men denne ble lagt ned i 2010 da siste lag meldte overgang til Sandvika Basketballklubb.

## Historikk
Idrettsforeningen ble stiftet 2. april 1896 som *Bærums Verk Sportsforening*, men 3. februar 1917 endret foreningen navn til *Bærums Verk Idrettsforening*.

1. januar 2014 fusjonerte Bærums Verk med Hauger Fotballklubb, en ren fotballklubb stiftet i 1969 fra Rud området, for å skape et godt og differensiert tilbud i ungdomsfotballen.

## Idretter
### Basketball

Bærums Verks avdeling for basketball ble opprettet i 1979 og A-laget for menn var lenge blant Norges beste. Herrelaget vant totalt 6 kongepokaler som Norgesmestere i , , , ,  og . På grunn av manglende rekruttering og generell avtagende oppslutning rundt basketball som idrett i Bærum har klubbens basketsatsing de senere årene foregått i samarbeid med andre klubber i Asker og Bærum. 

På herresiden startet klubben samarbeidsprosjektet 3B Basketball i 2002 sammen med EB-85 og Asker BBK. Initiativtaker til prosjektet var nåværende BLNO-trener Pål Berg og tanken var å kunne gi de beste basketspillerne i distriktet mulighet til å utvikle seg i fellesskap. Det nye laget, 3B, ble derfor registrert til spill i både Junior A-serie og U20-serien for menn. Asker trakk seg etter hvert fra samarbeidet og klubben endret etter hvert navn til 3B/Bærums Verk. Sandvika BBK og Lommedalen BBK sluttet seg etter hvert til samarbeidet og navnet på klubben ble våren 2009 endret til Bærum Basket og lagene ble etter hvert overført til de andre klubbene. På damesiden har Bærums Verk Basket hovedsakelig samarbeidet med Asker BBK og A-laget ble i 2009 formelt hetende Asker og hører inn under Asker som klubb.

### Fotball
BVH Fotball er den største idretten i idrettslaget BVH. Sportslig leder i fotballgruppen hos BVH er Haaken Kylling.

A-lag herrer hos BVH spiller i 4. divisjon i 2024 etter opprykk fra 5. divisjon i 2023. Damelaget spiller i 3. divisjon i 2023 etter å ha rykket ned fra 2. div i 2022.

Juniorlaget gutter spiller i 1. divisjonhttps://www.fotball.no/fotballdata/turnering/hjem/?fiksId=187068. 

Klubben drifter sitt eget fotballakademi som har treninger på ettermiddagen mandag til fredag i Bærum Idrettspark på Rud. 

Klubben har hatt flere spillere på Equinors talentleir og Vålerenga spiller Aleksander Hammer Kjelsen gikk gradene i BVH før han signerte proffkontrakt med Vålerenga.

## Se også
* Hauger Fotballklubb

## Referanser


## Eksterne lenker
*
Alexandre Girard-Bille

**Alexandre Girard-Bille** (født 1899, død mai 1961) var en sveitsisk kombinertløper.

## Meritter
* Vinter-OL 1924
** 26. beste tid på 18 km langrenn (men ikke offisiell plassering)
** 14.-plass i kombinert (men 5.-plass i hoppdelen)
** 8.-plass i skihopping 

## Referanser


## Eksterne lenker
*
Menotti Jakobsson

**Klas Alfred Menotti Jakobsson** (født 7. juli 1892 i Stockholm, død 26. desember 1970 i Enskede) var en svensk skihopper og kombinertløper som representerte Djurgårdens IF. I OL i Chamonix i 1924 ble han nummer 7 i spesielt hopp og nummer 8 i kombinert. Han vant hopprennet i Coupe de France i 1923. Menotti Jakobsson ble svensk mester i spesielt hopp i 1917 og 1921, og i kombinert i 1917.

## Referanser


## Kilder
* Sports Reference: Menotti Jakobsson  (besøkt 13. november 2011)
* Dalpilen: Svenskarna togo Coupe de France (9. februar 1923, s. 8, digitalisert av Kungliga biblioteket)
* Svenska Skidförbundet: Backe/nordisk kombination (svenske mestere i skihopping og kombinert, besøkt 13. november 2011)

## Eksterne lenker
*
Ejnar Olsson

**Ejnar Olsson** (født 18. juli 1886, død 26. februar 1983) var en svensk skihopper, kombinertløper og fotballspiller som konkurrerte på 1910- og 20-tallet. Han representerte Djurgårdens IF i Stockholm.

## Meritter
* Svensk mester i skihopping 1910, 1911, 1914, 1915 og 1916
* Svensk mester i kombinert 1910, 1911, 1914, 1915, 1918, 1920 og 1921.

Som fotballspiller vant han også 3 SM-gull for Djurgårdens IF.

## Eksterne lenker
*Svenske hopp- og kombinertmestre gjennom tidene
Bekkestuatunnelen

**Bekkestuatunnelen** er en 710 meter lang 2-felts tunnel på fylkesvei 160 under Bekkestua sentrum i Bærum. Tunnelen har ett løp med to motgående felt.

## Se også
*Veitunneler i Norge
*Undersjøiske veitunneler i Norge

## Referanser
Brutte løfter

***Brutte løfter*** er et norsk aktualitetsprogram med Mette Fossum som gikk på TVNorge fra 2000 til 2001. Programmet hadde som formål å sette søkelys på politikernes løftebrudd og de konsekvenser dette hadde fått for enkeltmennesker og grupper i samfunnet. 

Programmet gikk på tirsdager den første tiden, men etter bare to episoder ble det midlertidig tatt av sendeskjemaet. Etter drøyt to måneder gjenoppstod programmet, men med redusert sendetid. 

## Innhold
Programmets formål var å sette fokus på det som programlederen hevdet å være politiske løftebrudd i det norske samfunnet. Gjennom ulike reportasjer fikk seerne følge forskjellige personer som hadde blitt sterkt lidende av politikeres løftebrudd.

Ukens aktuelle tema ble så debattert i studio med politikere og andre aktuelle personer til stede.

## Seertall
Programmet hadde forholdsvis beskjedne seertall. Premieren ble kun sett av 65 000. Etter to måneder ble det en sendepause på to måneder. Deretter gjenoppsto programmet i en kortere versjon. Seertallene bedret seg betraktelige og ble liggende på rundt .

## Referanser
A Theory of Justice

***A Theory of Justice*** regnes som hovedverket til den amerikanske filosofen John Rawls, og ble utgitt i 1971. Verket tar for seg prinsipper et rettferdig samfunn bør bygges på, og Rawls gir her et moderne kontraktsteoretisk alternativ til utilitarismen.

Sammen med Robert Nozicks bok *Anarchy, State and Utopia* førte boken til en fornyet interesse for liberalisme i amerikansk politisk filosofi.

## Litteratur
* Rawls, John: *A Theory of Justice*. Oxford University Press 1971. ISBN 0-19-825055-X
Bykampen

***Bykampen*** er et norsk underholdningsprogram og gameshow med Øyvind Mund som gikk på TV 2 sommeren 1999 og sommeren 2000. I tillegg var Lene Elise Bergum og Elin Tvedt med som medprogramledere. Kari Jaquesson var en del av programlederteamet i første sesong.

Serien kan beskrives som et familievennlig gameshow. I hver episode skulle tre utvalgte familier fra tre norske byer konkurrere mot hverandre i ulike øvelser. Svært mange av konkurransene foregikk i det våte element. Kristiansand vant første sesong, mens Skien vant andre sesong.

Premieren ble sett av 300 000. 

Programmet fikk hard medfart av TV-anmelderne.

## Konsept
*Bykampen* var verdens første TV-program med sanntids tele-stemming. Selskapet Teletopia Interactive hadde utviklet en videografikk-enhet som ble utplassert i sendbussen til TV 2, som var koblet direkte til Teletopias telesentral via ISDN-linje levert av Telenor. Systemet genererte videografikk (søylediagram osv) i sanntid, basert på antall telefonsamtaler til tele-stemmingssystemene i øyeblikket. Programlederen "hauset opp" stemningen aktivt, ved å vise til at "Nå er det (så og så mange) som holder med Stavanger, må må dere vise hva dere er gode for!!!".

## Referanser
Njål Djurhuus

**Njál Mackay Djurhuus** (1941–2024) var en færøysk offiser i Frelsesarmeen som gjorde sin tjeneste i Norge fra tyveårsalderen. Han kom, sammen med sin kone Erna Djurhuus, fra Færøyene til Norge i 1961.

Njål og Erna Djurhuus hadde mange oppgaver i Frelsesarmeen, men mest kjent ble de for sitt arbeid ved Fyrlyskorpset, et hjelpearbeid for rusmisbrukere i Oslo, som de kom til i 1985.

Njål Djurhuus hadde Fyrlyskorpset som beordring frem til 1999, og var etter det med som frivillig, ved siden av å være ansatt ved Frelsesarmeens hovedkvarter. Erna Djurhuus ble i Fyrlyskorpset i over 20 år, helt til 2006, da hun overtok ansvaret for Frelsesarmeens korps (menighet) på Fjellhamar. Også hun beholdt kontakten med miljøet i ettertid.

Njål Djurhuus ble født i Tórshavn på Færøyene. Moren Sofía var 16 år da han ble født, og han vokste opp sammen med moren og hennes søsken og besteforeldrene Oliver og Anna Sofía Djurhuus. I 2012 fikk han hjelp av *[[Tore på sporet]]* til å finne sin skotske farsslekt. Programmet ble vist første gang på NRK 20. januar 2013.

I 2014 var Njål Djurhuus redaktør for en bokutgivelse om Frelsesarmeens historie på Færøyene.

## Utmerkelser
Paret har blitt tildelt flere utmerkelser, blant andre:
* Stiftelsen Scheiblers hederspris (1999)
* St. Hallvard-medaljen (2000)
* Kongens fortjenstmedalje i gull (2007)

## Litteratur
*Hilde Dagfinnrud Valen: *Gatefolk og fyrlysmennesker. Erna og Njál Djurhuus sprer lys på Oslos skyggesider* (Lunde forlag, 1998)

## Referanser
Fylkesvei 55 (Sør-Trøndelag)

**Fylkesvei 55 i Sør-Trøndelag** gikk mellom Mørreaunet i Åfjord og fylkesgrensen ved Sela. Veien var 38,7&nbsp;km lang.

Veien går fra Mørreaunet til Osa, videre langs sørsiden av Storvatnet og følger Sørdalen til fylkesgrensen.

Da Trøndelag fylke ble opprettet 1. januar 2018 ble veien del av fylkesvei 6330.

## Kommuner og knutepunkter

* Austdalsveien fra Mørreaunet mot  Rørvik i Rissa →  i Trondheim og mot  i Namdalseid
*Osa
* Karlsaune bru (Lona, 30 m)
* Kommunal vei Gamle Sørdalsvei fra Karlsaunet til  Uggdalen
**  Gildesseteren
**  Uggdalen
* Sørdalskverna
*Flenstad

*Amunddal
* (Nord-Trøndelag) Selavegen fra fylkesgrensen ved Sela  mot  Follafoss i Verran

## Eksterne lenker
* Vegvesenets vegkart 
* Vegliste Sør-Trøndelag
*
Ca. lykkelig

***Ca. lykkelig*** var en norsk situasjonskomedie som gikk på TV 2 i 2000. Den var produsert av Nordisk film. Serien handler om tre mer eller mindre vellykkede par i 30-åra, midt i etableringsperioden med ett bein i ungdomstida, og ett i voksenlivet.

Serien ble innspilt i Bergen og var inspirert av den amerikanske serien ''Venner for livet''.

Serien hadde et gjennomsnittlig seertall på i underkant av .

En andre sesong var planlagt, men ble skrotet på nyåret da Skåber valgte å forlate serien.

## Rolleliste
* Ivar Nergaard ...Aksel
* Linn Skåber ...Liv
* Arvid Ones ....  Arne
* Tore Chr. Sævold ....  Karsten
* Edward Schultheiss ....  Ole 
* Jasmin Aasland ....  Lotte
* Siv Charlotte Klynderud ...Kirsti 

## Referanser


## Eksterne lenker
*
Vestregionen

**Vestregionen** var et regionalt samarbeidsorgan for 16 kommuner vest for Oslo, sammen med fylkeskommunene i Akershus og Buskerud.

Vestregionen ble opprettet i 1992 som et samarbeid mellom kommunene Bærum og Asker i Akershus fylke, Drammen, Røyken og Hurum i Buskerud, og de to fylkeskommunene.

I 2004 ble samarbeidet utvidet med Jevnaker i Oppland, Hole, Ringerike, Øvre og Nedre Eiker og Lier i Buskerud, samt Svelvik og Sande i Vestfold.

Sigdal, Krødsherad og Modum i Buskerud ble medlemmer i 2010.

Samarbeidsorganet ble avviklet 1. januar 2019.

Må ikke forveksles med regionen Vestområdet i Akershus fylke.

## Referanser


## Eksterne lenker
* vestregionen.no
Café (TV-serie)

***Café*** er en norsk humorserie med Robert Stoltenberg som gikk på NRK1 i 2000. Serien var en blanding mellom talkshow og komiserie der Stoltenberg spilte rollen som programleder Terje Engelsmo, samt en rekke andre roller. Programmet gikk på onsdager.

## Figurene i programmet
Conrad Haugenli Osmundsen (64) er toalettbetjentenes grand-old-man. Siden tidlig på førtitallet har han virket som dovakt ved Sfinxsen-toalettet i hovedstaden.

Maja Karlsen Boraga ble født i 1943 i Dubrisjna i det tidligere Jugoslavia. Sine sigøyner-røtter bærer hun stolt med seg overalt hvor hennes rastløse sjel måtte føre henne.  

Alf Limmonæs (58) er opprinnelig fra Gjøvik, men hans mange gjøremål har ført til mye reising og firmaet hans er for tiden etablert utenfor Oslo.

Roy Kristiansen (36) er formann i Kløverenga borettslag i Groruddalen. 

Hansine Snåsholmen (79) har bodd på Snåsholmen utenfor Helgelandskysten i hele sitt liv. Hun har født fjorten barn og har gjennom hardt arbeid på land og hav greid å brødfø de aller fleste av dem til de forlot Snåsholmen og dro sørover. 

## Referanser


## Eksterne lenker
* Hjemmeside (NRK, 2000)
De nære ting

***De nære ting*** er en norsk studiobasert humorserie med Dagfinn Lyngbø som gikk på NRK1 i 2001. Programmet handlet om dagligdagse og de nære ting. Her tok komikeren Dagfinn Lyngbø opp tema som livsstil, religion, moral og forelskelse. En kjendis var gjest i hver episode. Disse var Jon Schau, Wenche Myhre Bjørn Eidsvåg, Ellen Arnstad, Jan Kjærstad, Bjarte Hjelmeland, Kari Slaatsveen og Egil «Drillo» Olsen. Programmet gikk på torsdager.

Programmet ble i snitt fulgt av en halv million seere.

## Referanser
Atlanterhavstunnelen

:*For den teoretiske tunnelen over Atlanterhavet, se [[Transatlantisk tunnel]].*

**Atlanterhavstunnelen** er en undersjøisk veitunnel på Nordmøre som ble åpnet 19. desember 2009 . Den forbinder Kristiansund og Averøy, langs fylkesvei 64.

Tunnelen er 5 779 meter lang  og cirka 250 meter dyp. Største stigning er 10 %.

Prosjektet hadde byggestart i 2006 , første salve på tunnelen var i uke 17, 2007 . Den ble planlagt ferdig 2008, men ble omtrent ett år forsinket på grunn av dårlig kvalitet på fjell. Blant annet gikk det ras 29. februar 2008 nesten på det dypeste punktet i tunnelen, med den følge at tunnelen ble støpt igjen for å få kontroll på situasjonen, før arbeidet med drivingen av tunnelen kunne fortsette. Gjennomslaget kom først den 19. mars 2009 . Bompengeselskapet for tunnelen er Atlanterhavstunnelen AS og driftes av Skyttel AS. Beregninger fra 2015 sier at prosjektet er nedbetalt i 2025 . 

Under forhandlingene mellom regjeringen og Fremskrittspartiet vedrørende revidert nasjonalbudsjett våren 2020 fikk FrP gjennomslag for at restgjelden i prosjektet skulle nedbetales og tunnelen bli bomfri fra og med 1. juli 2020. Klokken 13.30 ble bomstasjonen stengt for godt. Restsummen for nedbetaling var da på ca. 370 millioner kroner. Bomstasjonen ble dermed den siste bemannede bomstasjonen i Norge. 

Atlanterhavstunnelen er Kristiansunds andre fastlandsforbindelse, den første forbindelsen til fastland går over Freiøya, videre undersjøisk tunnel og broer i Krifast-forbindelsen. Averøy er knyttet til fastland gjennom Atlanterhavsveien.

## Se også
*Veitunneler i Norge
*Undersjøiske veitunneler i Norge

## Referanser


## Eksterne lenker
* atlanterhavstunnelen.no
* Tjeneste for å sjekke om Atlanterhavstunnelen er åpen eller stengt
* vegvesen.no – om Atlanterhavstunnelen
Forskningsparken i Oslo

**Forskningsparken i Oslo** er et bygningskompleks som huser ulike forsknings-, innovasjons- og andre kunnskapsvirksomheter i Blindern ved siden av Universitetet i Oslo og Oslo universitetssykehus. Blindern–Gaustad-området ble hovedsakelig bygget ut som et sentrum for universitets- og annen forskningsvirksomhet i 1950- og 1960-årene og kalt Forskningsbyen. Forskningsparken ble planlagt fra 1980-årene som et felles bygningskompleks for universitetsvirksomhet, instituttsektoren og forskningsorientert industri, og den første bygningen åpnet i 1989.

Mer enn 300 bedrifter, forskningsgrupper og institutter har tilhold i Forskningsparken, hvor de driver næringsvirksomhet og FoU-virksomhet innen blant annet bioteknologi og kjemi, medisin og helseteknologi, IKT, media, materialforskning, elektronikk og miljø- og samfunnsforskning. Blant bedriftene er  180 oppstartsbedrifter i tech-inkubatoren.

Forskningsparken drives av Oslotech AS, et statlig eid aksjeselskap som hovedsakelig eies av Universitetet i Oslo og Selskapet for industrivekst. Det er et senter for samarbeid, forskning og vekst hvor mer enn 2500 personer har sin daglige arbeidsplass. Den inneholder Forskningsparkens konferansesenter med 25 møterom og auditorier i ulike størrelser. Nabobygningene til SINTEF og Universitetet i Oslo Institutt for Informasjonsteknologi (IFI) er ikke en del av selve forskningsparken.

Utenfor Forskningsparken er det et veggmaleri av kjente historiske forskere og andre som har bidratt til å fremme vitenskap og utvikling. Bildet inkluderer blant annet Leonardo da Vinci, Isaac Newton, Stephen Hawking, Marie Curie, Ole-Johan Dahl og Fridtjof Nansen.

## Aktiviteter i Forskningsparken
* Hver uke foregår det konferanser, frokostmøter, faglige og sosiale arrangementer i Forskningsparken
* Åpent Hus - årlig dag hvor bedrifter og forskningsmiljøer åpner dørene og presenterer seg for hverandre og besøkende 
* Oslo Innovation Week - Forskningsparken er en av hovedarenaene
* First Friday Coffee - nye bedrifter presenterer seg hver måned 
*Cutting Edge Festival er en årlig konferanse som viser forskningsresultater, ny teknologi og innovasjon fra kunnskapsvirksomhetene i og rundt Forskningsparken i Oslo. Cutting Edge ble første gang arrangert i 2012, og arrangørene er Oslotech, Universitetet i Oslo og Inven2. 

## Miljøer i Forskningsparken
Forskningsparken er et samlingssted for flere klynger, fagmiljøer og forskergrupper, blant annet Norway Health Tech, StartupLab, Aleap og Sharelab, CIENS, som også omfatter CICERO, NIBR, NIVA og TØI, samt Institutt for Pedagogikk, Norsk senter for molekylærmedisin, senter for materialvitenskap og nanoteknologi, Frischsenteret for samfunnsøkonomisk forskning og Institutt for medier og kommunikasjon ved Universitetet i Oslo.

## Referanser

## Eksterne lenker
*
Fylkesvei 82 (Nord-Trøndelag)

**Fylkesvei 82 i Nord-Trøndelag** gikk mellom Keiserås og Kråkmo i Leksvik kommune. Veien var 13,7&nbsp;km lang.

Veien fulgte østsiden av Storvatnet og hadde stort sett samme trasé som fylkesvei 715.

Det ble vedtatt å oppgradere veien slik at den ble del av fylkesvei 715. Strekningen ble tatt i bruk 30. juni 2015.

## Kommuner og knutepunkter

* Keiserås
* fra Lille Kråkmo til  Lerstad (19,1&nbsp;km) → 
*Endepunkt fylkesgrensen ved Kråkmo →  (Sør-Trøndelag) til  Stoum i Rissa

## Referanser

## Eksterne lenker
* Vegvesenets vegkart 
* Vegliste Nord-Trøndelag
Vestavindsbeltet

**Vestavindsbeltet** er områder på begge jordhalvkulene mellom 30. og 60. breddegrad der det stort sett blåser vinder fra vest.   

Vinden blåser fra høytrykksområdene rundt 30. til 35. breddegrad mot polene. Sammen med passatvinden muliggjorde denne vinden rundreiser for de tidlige europeiske seilskipene. Beltet er sterkest utviklet på den sørlige halvkule, da det der er mer åpne havstrekninger og vindsystemene således ikke hindres av landmasser.  

I Norge har vestavindsbeltet stor betydning for kystklimaet og kontinentalklimaet. Varm luft fra de subtropiske områdene møter kalde luftstrømmer fra polarområdene, der de møtes kalles en polarfront. Her dannes et lavtrykk da den varme fuktige luften fra sør presses opp i høyden av den kalde luften fra nord. Vestavindsbeltet frakter dette fuktige lavtrykket inn mot norskekysten hvor den treffer høye fjell, den tertiære landhevningen, og den fuktige luften presses opp, blir kald, kondenserer og det faller store mengder orografisk nedbør på vestsiden av fjellene. Øst for fjellkjeden er lufta tørr, og det blir lite nedbør. Områdene øst for fjellkjeden ligger i regnskyggen. Her finner vi noen av de tørreste områdene i Norge.

MetLex
Milwaukee Bucks

**Milwaukee Bucks** er et amerikansk basketball-lag som spiller i ligaen NBA. Laget holder til i Milwaukee i Wisconsin, og spiller hjemmekampene i Bradley Center.

## Hall of Fame
De følgende ni personene har hatt tilknytning til klubben, og er innvalgt i Naismith Memorial Basketball Hall of Fame:
*Nathaniel «Nate» Archibald
*David W. «Dave» Cowens
*Adrian Dantley
*Wayne R. Embry
*Alexander «Alex» English
*Kareem Abdul-Jabbar
*Robert J. «Bob» Lanier
*Moses E. Malone
*Oscar P. Robertson

## Eksterne lenker
*
Eggja

**Eggja** er ei grend i Sogndalsdalen i Sogndal kommune i Vestland.

Det er ca. 35 fastboende på Eggja. Eggja strekker seg fra Lauvhaug i sør og helt inn til den innerste gården i øst. Kjører du inn Eggjaveien så kan du kjøre opp til Åsen, derfra er det ikke lang vei opp til det flotte fjellet Nuken.

## Referanser
Gregor VII

**Gregor VII** (født **Hildebrand av Sovana**, italiensk: *Ildebrando di Soana*,  ca 1020/1025 i Sovana i Toscana, død 25. mai 1085 i Salerno) ble valgt til pave i 1073 og satte i gang arbeidet for å verge pavedømmets selvstendighet og myndighet.

## Liv og virke
### Bakgrunn
Sannsynligvis var Hildebrand først munk. Senere ble han erkediakon, og da en nøkkelperson i tidens kirkepolitikk. Han var særlig opptatt av den kluniasensiske reformbevegelse og kampen mot simoni og presteekteskap.

I 1046 fulgte han med sin høyt skattede pave Gregor VI, som var blitt avsatt av synoden i Sutri, i dennes landflyktighet til Köln. To år etter, i 1048, ville keiser Henrik III utnevne *Bruno von Egisheim-Dagsburg* til ny pave (Leo IX). Men denne insisterte på - antagelig etter råd fra Hildebrand, å la seg velge til pave av folket og kleresiet.

Allerede etter pave Leo IXs død i 1054 skulle Hildebrand eleveres til pave, men keiseren kalte imidlertid Gebhard, biskopen av Eichstätt, til pave Viktor II.

### Pave
I 1073 døde pave Alexander II. Under hans bisettelse ropte folket i Roma: *Hildebrand skal være pave!* Han lot seg så intronisere under navnet Gregor VII. Navnevalget **Gregor** skyldes ifølge mange kilder Hildebrands ønske om å gi oppreisning til Gregor VI, som var blitt avsatt noen tiår tidligere i forbindelse med anklager fremført av keiseren. Men det kan også være at Hildebrand vel så meget, eller primært, hadde Gregor den store i sine tanker.

Med dette inspirasjonsvalget hadde man åpenbart brutt mot pavevalgsdekretet av 1059, som hadde bestemt at paven var å velge av 3¤-delsflertallet av kardinalskollegiet, og som også hadde bekreftet den romersk-tyske konges rett til å ha et ord med i laget.

Det var strid om hvem som skulle utnevne biskoper, og Gregor mente at kirken selv skulle ha dette ansvaret. Den tyske keiseren Henrik IV motsatte seg dette og beskyldte Gregor for «ikke å være pave, men en falsk munk», og Henrik krevde videre at Gregor skulle trekke seg fra pavestillingen. Striden endte med at Gregor VII lyste Henrik IV i bann.

I denne situasjonen valgte Henrik en taktikk som satte Gregor midlertidig ut av spill. Han reiste til Canossa i Nord-Italia og bad om syndsforlatelse, og det kunne ikke paven nekte en angrende synder. I 1080 marsjerte Henrik mot Roma, tok byen og satte inn en motpave, som straks kronet ham til keiser.

Striden om retten til å sette inn biskoper blir kallet investiturstriden, og den ble ikke løst før ved konkordatet i Worms i 1122.

## Se også
Kanossagang

## Referanser



## Litteratur
* Katleen C. Custling: *Reform and the papacy in the eleventh century*, Manchester university press, 2005.
Rugby union under Sommer-OL 1908

**Rugby union under Sommer-OL 1908** ble arrangert 26. oktober 1908 på White City Stadium i London.

Rugby union var med på det olympiske programmet for annen gang, første var i 1900 i Paris. Det var kun to nasjoner som deltok, Storbritannia som var representert av Cornwall, nasjonale mestere fra 1907, og Australasia. Med kun to lag ble det bare én kamp, Australasia vant med 32-3 og var olympiske mestere, og det tapende laget fikk sølv. 

## Medaljefordeling

## Resultater

### Medaljevinnere

## Eksterne lenker
* Rugby at the 1908 Summer Olympics
Cyou

***Cyou*** er et norsk underholdnings og sjekke-program som gikk på TVNorge i 2003 med Lise Askvik som programleder. Programmet gikk på mandagskveldene.

I *Cyou* hadde programlederen med seg tre gutter og tre jenter som alle ønsket å finne den store kjærligheten. Deltakerne skulle først stemme ut to av de andre deltakerne. Publikum i salen skulle deretter velge hvilke av de to gjenværende parene som skulle vinne. Paret som vant skulle ut og reise sammen, med hvert sitt videokamera. Programmet var todelt og inneholdt en del interaktive elementer for seerne. Underveis i programmet kunne de, ved hjelp av sin mobiltelefon, sjekke om de passer sammen med noen av deltakerne. Konseptet om hvem som passet best sammen var basert på en analyse av 100 spørsmål om utseende, hobbyer, utdanning, jobb, kulturell bakgrunn samt forhold og sex.

## Referanser
Bergamott

**Bergamott** (*Citrus aurantium ssp. bergamia*), også kalt **bergamottappelsin**, er en sitrusfrukt som først og fremst dyrkes i Italia og Nord-Afrika.

Fra fruktens skall presses en eterisk olje, bergamottolje. Den er gul eller grønn av farge og har en sitrusaktig duft og bitter smak.

Bergamottolje brukes til fremstilling av parfyme og som dufttilsetning i kosmetikk. Den brukes også som smakstilsetning. For mange vil smaken være kjent fra earl grey-te. Enkelte vil også kjenne smaken fra General-snus og Skruf.

Tidligere ble bergamott regnet som en egen art med det vitenskapelige navnet *Citrus bergamia*, men nå anser man den som en underart til pomerans.
## Eksterne lenker
*
Fylkesvei 203 (Nord-Trøndelag)

**Fylkesvei 203 i Nord-Trøndelag** gikk mellom Sela og Follafoss i Verran kommune. Veiens lengde var 25,0&nbsp;km.

Da Trøndelag fylke ble opprettet 1. januar 2018 ble veien del av fylkesvei 6330.

## Kommuner og knutepunkter

*Endepunkt fylkesgrensen ved Sela →  (Sør-Trøndelag) til  Mørreaunet i Åfjord
* Selja bru (Selja, 32 m)
* fra Almlia til  Malm (9,8&nbsp;km)
* Riksvegen fra Follafoss mot  Hjellosen i Steinkjer, og mot  Olsøy i Rissa

## Eksterne lenker
* Vegvesenets vegkart 
* Vegliste Nord-Trøndelag
AMK

**AMK** kan vise til:

* Akuttmedisinsk kommunikasjonssentral
* Arméns musikkår
* Alla Mina Kamrater
* AMK Baru
* AMK Group
* AMK (band)
Codex Leningradensis

**Codex Leningradensis**, eller *leningradkodeksen* som vi kan kalle den på norsk, er et av de eldste manuskriptene som finnes over hele Det gamle testamente. Manuskriptet er datert til år 1008 og er trolig skrevet i Kairo. Manuskriptet er skrevet på hebraisk, gjort i såkalt Tiberias masoretisk tekst som brukes i Tanákh.

Trolig er Codex Aleppo opphavet til leningradkodeksen og således eldre (kanskje fra 920-tallet) enn denne, men deler av aleppokodeksen har vært savnet siden 1947. Det gjør leningradkodeksen til det eldste eksisterende manuskript som inneholder hele Det gamle testamente. Som sådan er det viktig i all kristen og jødisk religionsforskning.

Originalen befinner seg i *Saltykov-Shchedrin* (Det russiske nasjonalbiblioteket) i St. Petersburg, der det har blitt oppbevart siden midten av 1800-tallet. Man tror at det opprinnelig ble skrevet i Kairo.

## Referanser
Sørmarkmus

**Sørmarkmusa** (*Microtus arvalis*) er en nær slektning av markmus og fjellmarkmus. Den finnes ikke i Norge. Tidligere trodde man at arten fantes på Svalbard, men i 1990 ble det klart at musene som lever der, er østmarkmus (*Microtus levis*). Den samme forvekslingen hadde for øvrig også skjedd i Finland.

Sørmarkmus og østmarkmus er et eksempel på kryptiske arter. De er så like at de ikke kan skilles fra hverandre på utseendet, men sædcellene er ulike, og sørmarkmus har 46 kromosomer, mens østmarkmus har 54.

## Litteratur
* 
* 
* 
* 

## Eksterne lenker
*